দ্বিতীয় দফায় রেকর্ড ভোট পড়ল বিহারে!

ওয়েব ডেস্ক : শেষ হল বিহারের বিধানসভা ভোট (Bihar Assembly Election 2025)। মঙ্গলবার ছিল বিহারে দ্বিতীয় তথা শেষ দফার নির্বাচন। আর দ্বিতীয় দফার ভোট ছাপিয়ে গেল প্রথম দফাকেও। প্রথম দফায় ভোট পড়েছিল ৬৪.৬৬ শতাংশ। তবে দ্বিতীয় দফায় ভোট পড়েছে ৬৭.১৪ শতাংশ। আজ একাধিক প্রার্থীয় ভাগ্য নির্ধারণ হয়েছে। এবার পালা ফলাফলের। যা প্রকাশিত হবে আগামী ১৪ নভেম্বর।

এদিন সবথেকে বেশি ভোট পড়েছে কিষাণগঞ্জে। সেখানে ভোট দিয়েছেন ৭৬.২৬ শতাংশ মানুষ। এর পরেই রয়েছে কাটিহার। সেখানে ভোট পড়েছে ৭৫.২৩ শতাংশ ভোট। পূর্ণিয়াতে পড়েছে ৭৩.৭৯ শতাংশ ভোট। অন্যদিকে কম ভোট পড়েছে পূর্ব চম্পারনে। সেখানে পড়েছে ৬৯.৩১ শতাংশ ভোট। রাহতাসে পড়েছে ৬০.৬৯ শতাংশ ভোট। মধুবনীতে ভোট পড়েছে ৬১.৭৯ শতাংশ ভোট, আরওয়ালে পড়েছে ৬৩.০৬ শতাংশ ভোট। তবে সবথেকে কম ভোট পড়েছে নওয়াদায়। সেখানে ভোট পড়েছে ৫৭.১১ শতাংশ।

আরও খবর : হাইকোর্টগুলিকে রাজ্যে SIR স্থগিত রাখার সুপ্রিম অনুরোধ, ২৬ নভেম্বর শুনানি

প্রসঙ্গত, প্রথম দফায় ৩ কোটি ৭৫ লক্ষের বেশি ভোটার ছিলেন। দ্বিতীয় দফায় বিহারে (Bihar) মোট ভোটার সংখ্যা ৩৭,০১৩,৫৫৬ জন। এর মধ্যে নতুন ভোটার হলেন ৫২৮,৯৫৪ জন। দ্বিতীয় দফায় ভাগ্য নির্ধারণ হবে ১৩০২ জন প্রার্থীর।

মঙ্গলবার বিহারে (Bihar) সকাল সাতটা থেকে শুরু হয়েছে নির্বাচন। ভোট হয়েছে বিকেল পাঁচটা পর্যন্ত। দ্বিতীয় দফায় ২০টি জেলায় নির্বাচন হয়েছে। ভোট হয়েছে ১২২টি আসনে। মোট ভোট পড়েছে ৬৭.১৪ শতাংশ। এদিন ভোটের জন্য ৪ লক্ষের বেশি নিরাপত্তারক্ষী বাহিনী মোতায়েন করা হয়েছিল। অন্যদিকে আগামী শুক্রবার হতে চলেছে বিহারের ফলাফল। সেদিন ২৪৩টি বিধানসভা আসনের মধ্যে কোন দল কতগুলো আসনে জিতবে, তা জানা যাবে।